মাটিল্ডা বিস্ময়ে চোখ বড় বড় করে তাকিয়ে থাকে বাবার দিকে। ওয়ার্মউড সাহেব মানুষটা ছোটখাটো। ছুঁচোর মতো মুখে চিকন রেখার মতো গোঁফের জন্য ইঁদুর ভাব আরো প্রবল। সেই গোঁফের নিচে সামনের কয়েকটা দাঁত বেরিয়ে থাকতো সবসময়। চোখ ধাঁধানো উজ্জ্বল সব রঙের চেক কাটা কোট ছিলো তার পছন্দ আর সেই সংগে হলুদ কিংবা ফ্যাকাশে  সবুজ টাই। তিনি মাটিল্ডার চাহনিকে মোটেও পাত্তা না দিয়ে আবার বলে চললেন, এখন মাইলেজের কথাই তুমি ধরো, মাইক। সেকেন্ড হ্যান্ড গাড়ি কেনার সময় কাস্টোমার প্রথম যেটা জানতে চায়, সেটা হলো গাড়িটা কতো মাইল চালানো হইছে, তাইতো?  হ্যাঁ, তাইতো জিজ্ঞেস করে আগে। মাইক মাথা নাড়ে।